**Izposoja e-knjig**

**Pozdravljeni tudi iz šolske knjižnice ☺**

Verjamem, da vam šolskega dela na daljavo ne manjka. Mogoče imate tudi kakšne obvezne ali neobvezne bralne načrte, knjige pa so ta čas zaprte v knjižnicah. Zadrego vsaj v nekaterih primerih lahko rešite z e-knjigami, ki si jih lahko izposodite v **spletni knjižnici Biblos.**

V nadaljevanju boste našli nekaj naslovov knjig, ki so na vaših seznamih za domače branje in Finžgarjevo bralno značko in so na voljo tudi v Biblosu. Izbrano knjigo si prenesete na svoj računalnik, tablico ali telefon in – preberete. Posamezna knjiga bo na vaši napravi 14 dni, potem se bo samodejno vrnila. Storitev je brezplačna.

Pogoj za izposojanje knjig v Biblosu je, da ste sami ali kdorkoli v družini član katere izmed splošnih knjižnic.

**V Biblos vstopite na spletni strani** [**https://www.biblos.si/**](https://www.biblos.si/)**. Prijavite se z uporabniškim imenom in geslom.**

**Uporabniško ime** je okrajšava imena vaše knjižnice in članska številka. Okrajšava (akronim) Občinske knjižnice Jesenice (tudi knjižnice v Žirovnici) je SIKJES in Knjižnice A. T. Linharta Radovljica SIKRDV. Če ste član knjižnice na Jesenicah oz. v Žirovnici je vaše uporabniško ime SIKJES + številka na članski izkaznici brez presledkov, na primer: SIKJES1234567, na enak način sestavimo uporabniško ime za radovljiško knjižnico: SIKRDV1234567

**Geslo** za Biblos je enako geslu, ki ga morda že uporabljate za Mojo knjižnico v Cobissu. Če tega gesla še nimate, pokličite v vašo knjižnico ali pišite na e-naslov in geslo vam bodo dodelili (ne skrbite – knjižničarji so dosegljivi, čeprav so knjižnice zaprte). Kontaktni podatki:

Jesenice: 58 34 200, info@knjiznica-jesenice.si; Radovljica: 537 39 00, info@rad.sik.si

Po uspešni prijavi v Biblos lahko brskate po katalogih, iščete po avtorjih in naslovih nekaj tisoč knjig. Za izposojo in prenos izbranih knjig sledite navodilom, ki jih najdete pod zavihkom v zgornji vrstici Kako deluje.

Postopek ni tako skompliciran, kot se zdi, potrebujete pa malo potrpljenje in verjetno tudi pomoč staršev, da bo izposoja stekla. Izbor dostopnih knjig z vaših seznamov sicer ni prav obsežen, lahko pa vi (ali vaši starši) najdete knjigo, ki si jo že dolgo želite prebrati, pa doslej niste uspeli … ;) Sploh pa vam bo uporaba spletnih knjig lahko koristila tudi v prihodnje, ko boste na primer nujno potrebovali neko delo, pa bo v vaši knjižnici vse že izposojeno.

Želim vam kar se da prijetne dni v teh okoliščinah, za vprašanja in pomoč pri iskanju knjig mi lahko pišete na: polona.ks@gmail.com

Polona

**6. razred**

###### DOMAČE BRANJE

• P. Suhodolčan: Kolesar naj bo, Košarkar naj bo

• F. Milčinski: Butalci

**FBZ**

• J. Cheng: Vesolje, me slišiš?

**7. razred**

## **DOMAČE BRANJE**

## • L. Kuhar - Prežihov Voranc: Solzice

• D. Defoe: Robinson Crusoe

• M. Mazzini: Zvezde vabijo

• N. Konc Lorenzutti: Avtobus ob treh

**FBZ**

# • C. Wenxuan: Bron in sončnica

# • N. Konc Lorenzutti: Lica kot češnje

**8. razred**

## **DOMAČE BRANJE**

##### • F. S. Finžgar: Pod svobodnim soncem

• V. Möderndorfer: Kit na plaži

**FBZ**

## • F. S. Finžgar: Dekla Ančka

Besedilo v celoti je dostopno v digitalni knjižnici na naslovu:

<http://www.dlib.si/results/?euapi=1&query=%27keywords%3ddekla+an%C4%8Dka%27&sortDir=ASC&sort=date&pageSize=25>

• Dnevnik Ane Frank

• I. Sivec: Finta v levo

• S. Bennett: Nitke

• G. Forman: Če ostanem (1. del)

 Kamor je šla (2. del)

• R. J. Palacio: Čudo

**9. razred**

## **DOMAČE BRANJE**

• I. Cankar: **Moje življenje**

(Skupna obravnava spomladi 2020)

• I. Tavčar: **Visoška kronika**

• R. Murnik: **Lepi janičar**

• I. Sivec: **Zadnji mega žur**

**FBZ**

## • F. S. Finžgar: **Veriga**

Besedilo v celoti je dostopno v digitalni knjižnici na naslovu:

<http://www.dlib.si/results/?euapi=1&query=%27keywords%3dfin%C5%BEgar+veriga%27&sortDir=ASC&sort=date&pageSize=25>

• N. Kodrič: **Solze so za luzerje**

 **Zima zima bela**